The Umbrella Academy: Elliot Page Kongsi Gambar Pertama Vanya..? Bukan.. Viktor Hargreeves
Elliot Page bersedia untuk mengulangi peranan White Violin yang sangat berkuasa untuk musim ketiga siri hit Netflix The Umbrella Academy.  Namun, peminat nampaknya akan melihat perubahan pada wataknya. Menerusi Twitter, Page telah memperkenalkan Viktor Hargreeves dengan gambar wataknya itu sedang duduk di kedai makan.   Diandaikan watak Vanya sudah berubah, walaupun Page sebelum ini memberi jaminan bahawa “No. 7” akan terus digambarkan sebagai wanita. Seperti yang ramai peminat tahu, Page telah mengumumkan dirinya adalah trans lelaki pada tahun 2020, jadi terdapat kemungkinan bahawa watak Viktor itu hanyalah dari garis masa alternatif, atau lebih mudah, disebut Varian.  Meet Viktor Hargreeves ☂️@UmbrellaAcad pic.twitter.com/ZraQNBhfTb— Elliot Page (@TheElliotPage) March 29, 2022 Meet Viktor Hargreeves ☂️@UmbrellaAcad pic.twitter.com/ZraQNBhfTb— Elliot Page (@TheElliotPage) March 29, 2022 Finale musim 2 yang lalu menyaksikan kumpulan itu berjaya menyelamatkan dunia (sekali lagi) dari kiamat, tetapi ketika mereka kembali ke garis masa mereka sendiri, mereka mendapati diri mereka berada dalam realiti alternatif dengan “Sparrow Academy” nampaknya dipimpin oleh Ben Hargreeves yang masih hidup. The Umbrella Academy dibintangi Elliot Page, Tom Hopper, Emmy Raver-Lampman, Robert Sheehan, David Castañeda, Aidan Gallagher, Cameron Britton, Mary J. Blige, Colm Feore, Adam Godley, John Magaro, Ashley Madekwe, dan Kate Walsh. Elliot Page, Tom Hopper, Emmy Raver-Lampman, Robert Sheehan, David Castañeda, Aidan Gallagher, Cameron Britton, Mary J. Blige, Colm Feore, Adam Godley, John Magaro, Ashley Madekwe, dan Kate Walsh. Musim ketiga akan memperkenalkan “Sparrow Academy” yang dibintangi Justin H. Min sebagai Ben Hargreeves (watak berbeza), Justin Cornwell sebagai Marcus, Britne Oldford sebagai Fei, Jake Epstein sebagai Alphonso, Genesis Rodriguez sebagai Slone dan Cazzie David sebagai Jayme. Musim ketiga akan memperkenalkan “Sparrow Academy” yang dibintangi Justin H. Min sebagai Ben Hargreeves (watak berbeza), Justin Cornwell sebagai Marcus, Britne Oldford sebagai Fei, Jake Epstein sebagai Alphonso, Genesis Rodriguez sebagai Slone dan Cazzie David sebagai Jayme. Siri popular ini berdasarkan komik dan novel grafik terkenal yang dicipta dan ditulis Gerard Way (My Chemical Romance), dilukis oleh Gabriel Bá, dan diterbitkan oleh Dark Horse Comics.